વેદોમાં કહ્યું છે तस्मात् ज्ञानमयो भवः / તું જ્ઞાની બન.ગીતામાં શ્રી કૃષ્ણ અર્જુનને ઉપદેશ આપે છે नहीं ज्ञानेन स व्दशं पवित्र मिह विद्यते -સંસારમાં જ્ઞાન સમાન બીજું કંઈ જ પવિત્ર નથી.આ પવિત્રતા પામવા તરસ જાગવી જોઈએ અને તે માટે શાસ્ત્રો ને સમજવા જોઈએ. મહાભારતમાં વ્યાસજી એ જ્ઞાનને સત્યદર્શન ગણાવ્યું અને બોલતાં ,વ્યવહાર કરતાં શીખવાનારું જ્ઞાન છે એવો સ્પષ્ટ મત જાહેર કર્યો .ગાયત્રી ઉપાસક વેદ તપોનિષ્ઠ પંડીત શ્રીરામ શર્મા આચાર્ય – આત્માની અમરતા ,પરમાત્માની ન્યાયશીલતા ,માનવજીવનના કર્તવ્ય જેનાથી ઉપલબ્ધ થાય;સન્માર્ગ ઉપર ચાલવાની પ્રેરણા આપે તે જ્ઞાન એવો વિસ્તૃત અર્થ કરી જ્ઞાન મહિમા વર્ણવે છે .ફ્રાંસિસ બેકન જ્ઞાનને શક્તિ ગણાવે છે એ .સર્વ સ્વીકૃત છે કે કોઈપણ ક્ષેત્ર ,વિષયની સંપૂર્ણં જાણકારી માટે ,કોઈપણ વસ્તુની ઉત્પત્તિ ,મૂળ શોધવા માટે જ્ઞાન તમને મદદગાર બને છે ,સાથોસાથ દીપક બની પ્રકાશ દ્વારા બુદ્ધિ જાગૃત કરી ચતુરાઈ ,પંડિતાઇ ,નવી દૃષ્ટિ અને આત્મ વિશ્વાસથી ભીતરી આંતર ચેતના ઉર્જાવાન બનાવે છે .જૈનધર્મમાં આ વાત સ્વીકારવામાં આવી છે -જૈન આગમો પણ જ્ઞાન બાબત સત્ય અને અસત્ય વચ્ચેનું અંતર ભેદી ને આત્મ પ્રકાશ જાગૃત કરનાર -પ્રાકૃતિક પ્રકાશ -બીજો સૂર્ય કે ત્રીજી આંખ તરીકે જ્ઞાન ને સમજે છે -શાસ્ત્રો તરફ પ્રીતિ બાળપણથી વધે અને સરસ્વતી કૃપા વર્ષે તેવો પવિત્ર હેતુ -જ્ઞાન પંચમીનો છે .દિવાળી પર્વ જ્યોતિ પર્વ શુભ ,લાભ મેળવવાની ઝંખના સાથે ગણેશ ,સરસ્વતી પૂજા સાથે પૂર્ણ થાય છે.વેપારીઓ લાભ પાંચમે નવા વરસના પ્રારંભ વ્યવહારો શુભ લાભ સાથે કરે છે અર્થાત સરસ્વતી અને લક્ષ્મી બંન્ને ની પૂજા પણ કરેછે ..